Lai Mohammed
Layiwola "Lai" Mohammed lauya ne kuma dan siyasa a Najeriya. A halin yanzu shi ne ministan yada labarai da al'adu, an nada shi mukami tun watan Nuwamban shekarar 2015.  Shi ne kuma tsohon sakataren yada labarai na jam'iyyar All Progressives Congress .

Tarihin Rayuwa 
An haife shi a gidan Alhaji Mohammed Adekeye a shekarar 1952. Shi dan asalin Oro ne a [[jihar Kwara]]. Ya sami digiri na farko a Faransanci a Jami'ar Obafemi Awolowo, a shekara ta 1975. Ya ci gaba da Karatu inda ya samun digiri a fannin shari'a daga Jami'ar Legas, sannan yayi Makarantar Shari'a ta Najeriya a 1986  A matsayin Lauya mai aiki, Alhaji Lai Mohammed ya kafa kamfanin lauyoyi na Edu & Mohammed a matsayin babban abokin aiki a 1989.

Kasuwanci 
Alhaji Lai Mohammed dan kasuwa ne kuma ya yi aiki a matsayin Shugaban Kamfanin Optmedia Limited, reshen Afromedia Plc tun 18 ga Disamban shekarar 2008.  Ya yi aiki a matsayin Darakta na Afromedia PLC tun watan Mayu 2011.  Alhaji Mohammed ma’aikaci ne a Cibiyar Hulda da Jama’a ta Najeriya (NIPR) kuma ya yi aiki a matsayin jami’in hulda da jama’a na tsawon shekaru kusan 10 a hukumar kula da filayen tashi da saukar jiragen sama ta Najeriya, wacce a yanzu ta ke hukumar kula da filayen tashi da saukar jiragen sama ta Najeriya (FAAN).

Siyasa 
A watan Oktoban shekarar 2002, Alhaji Lai Mohammed ya kasance dan takarar gwamna a zaben jihar Kwara na watan Afrilun 2003 a jam'iyyar Alliance for Democracy. An kai masa hari inda aka farfasa motoci biyar da ke cikin ayarinsa a gaban ofishin yakin neman zaben Sanata Suleiman Ajadi da ke Oke-Onigbin a yayin wani buki.  Ya taba zama shugaban ma’aikatan Gwamna Tinubu a wa’adinsa na farko. 

Lai Mohammed hamshakin dan siyasa ne kuma shi ne Sakataren Yada Labarai na Jam’iyyar All Progressives Congress (APC) a Najeriya. A ranar 11 ga watan Nuwamban shekarar 2015 ne shugaban kasa [[Muhammadu Buhari ya rantsar da shi a matsayin ministan yada labarai da al’adu bayan nadin da majalisar dattawan Najeriya ta yi masa da kuma tantance shi. A ranar 21 ga watan Agustan shekarar 2019 ne shugaban kasa Muhammadu Buhari ya sake rantsar da shi a matsayin ministan yada labarai da al’adu.

Wasu labaran cikin gida da na waje sun zarge shi da bayar da bayanai masu karo da juna na abubuwan da suka faru a Najeriya da kuma bayanan karya. Hakan ya tabbata a asusun sa na #EndSARS, wanda da farko ya sha bamban da na gwamnatin jihar Legas da sojojin Najeriya. A cikin hirarsa da gidan talabijin na DW, Tim Sebastian ya zarge shi da cewa ba shi da hannu a harkokin siyasar kasarsa. 

Ya zargi CNN da kasancewa mai “matukar zuciya”, bayan da kafafen yada labaran duniya suka fitar da faifan bidiyo da dama, don tabbatar da kisan gillar da aka yi wa masu zanga-zangar a Lekki tollgate, Legas, Najeriya. Duk da haka, CNN ta bukaci a ba da kwararan hujjoji, don tabbatar da cewa kafofin watsa labaru sun ba da rahoton "labaran karya", kamar yadda ya yi ikirari.

Karin bayani 

 Majalisar ministocin Najeriya

Manazarta 

Rayayyun mutane
Haifaffun 1952
Haihuwan 1952
Dan siyasa
Lauya